open-index/open-wikipedia-markdown huggingface dataset:
Dave Laut

**David «Dave» Lester Laut** (født 21. desember 1956 i Findlay, Ohio, død 27. august 2009 i Oxnard, California) var en amerikansk kulestøter.

Karrierens høydepunkt var bronsemedaljen fra OL 1984 i Los Angeles. I 1979 vant han De Panamerikanske leker og i 1979 ble det bronsemedalje i verdenscupen. Han har en personlig rekord på 22,02 meter, oppnådd i Koblenz i august 1982.

Laut ble i 2009 skutt og drept av en ukjent gjerningsmann ved sitt hjemsted Oxnard i California.

## Referanser


## Eksterne lenker
*
John Powell (friidrettsutøver)

**John Gates Powell** (født 25. juni 1947 i San Francisco, California, død 18. august 2022 i Las Vegas) var en amerikansk diskoskaster. I 1975 satte han verdensrekord med et kast på 69,08 m. Powell hadde en personlig rekord på 72,08 m fra 1984.

Han gikk under kallenavnet «Roadrunner» pga. sin hurtige rotasjon i diskosringen. Karrierens fremste meritter er bronsemedaljene fra to OL (1976 i Montreal og 1984 i Los Angeles), fulgt av sølvmedaljen fra Roma-VM i 1987.

## Referanser


## Eksterne lenker
*
László Berti

**László Berti** (født 24. juni 1875, død 23. juni 1952) var en ungarsk fekter som deltok i de olympiske leker 1912 i Stockholm og 1924 i Paris.

Berti ble olympisk mester i fekting under OL 1912 i Stockholm. Han var med på det ungarske laget som vant lagkonkurransen i sabel.

Tolv år senere, under OL 1924 i Paris, tok han to fektmedaljer, begge i lagkonkurranse. Han var med på det ungarske laget som tok sølv i sabel og bronse i florett.

## OL-medaljer
* 1912  Stockholm -  **Gull** i  fekting, sabel lagkonkurranse  Ungarn
* 1924  Paris -  Sølv i  fekting, sabel lagkonkurranse  Ungarn
* 1924  Paris -  Bronse i  fekting, sabel lagkonkurranse  Ungarn

## Eksterne lenker
*
Ervin Mészáros

**Ervin Mészáros** (født 2. april 1877, død 21. mai 1940) var en ungarsk fekter som deltok i de olympiske leker 1912 i Stockholm.

Mészáros ble olympisk mester i fekting under OL 1912 i Stockholm. Han var med på det ungarske laget som vant lagkonkurransen i sabel. I den individuelle konkurransen i sabel vant han fem av sju kamper og endte på tredjeplass bak sine  landsmenn Jenő Fuchs og Béla Békéssy.

## OL-medaljer
* 1912  Stockholm -  **Gull** i  fekting, sabel lagkonkurranse  Ungarn
* 1912  Stockholm -  Bronse i  fekting, sabel

## Referanser


## Eksterne lenker
*
Jukka Keskisalo

**Jukka Pekka Sakari Keskisalo** (født 1981) er en finsk friidrettsutøver som konkurrerer på 3000 m hinder og 1500 m. Hans fremste meritt er gullmedaljen på 3000 m hinder fra EM 2006 i Göteborg.

## Referanser


## Eksterne lenker
*
Tommi Evilä

**Tommi Evilä** (født 6. april 1980 i Tammerfors) er en finsk friidrettsutøver som konkurrerer i lengdehopp.

Tommi tok hjemmenasjonen Finlands eneste medalje under VM 2005 i Helsingfors. Han satte først finsk rekord med 8,18 i kvalifiseringen, og fulgte deretter opp med 8,25 i finalen, et resultat som holdt til bronse. Hoppet kunne imidlertid ikke godkjennes som finsk rekord, siden det ble gjort i for sterk medvind (2,5 m/s). I Finnkampen 2007 hoppet Evilä hele 8,41&nbsp;cm, men også denne gangen hindret for sterk vind (3,8&nbsp;m/s) at det kunne godkjennes som rekord.

Evilä deltok også under OL 2008 i Beijing, der han ble utslått i kvalifiseringen.

## Personlig rekord
* 8,22 (2008)

## Referanser


## Eksterne lenker
*
Deaflympics

**Deaflympics**, tidligere *Verdenslekene for døve* og *De internasjonale døvelekene* er et IOK-støttet arrangement for døve. Lekene, som også blir kalt *døve-OL*, er organisert av International Committee of Sports for the Deaf siden de første sommerlekene i 1924 i Paris i Frankrike. Fra 1949 ble det også innført vinterleker. De første vinterlekene fant sted i Seefeld in Tirol i Østerrike.

## Historie
Deaflympics arrangeres hvert fjerde år, og er dermed verdens lengste vedvarende flersportsarrangement, bak De olympiske leker. De første lekene i Paris, som ble arrangert i 1924, var det første internasjonale sportsarrangementet for personer med funksjonshemning. 

Lekene har vært avholdt kontinuerlig med fire års intervaller siden starten, bortsett fra under andre verdenskrig. Fra 1949 ble også Deaflympics vinterleker etablert.
 

Under de første lekene i Paris deltok 145 utøvere fra ni europeiske nasjoner. Under de 20. lekene i Melbourne, Australia, i 2005, deltok over 3200 utøvere og deaf athletes and officials from 67 nations" participated, ifølge lekenes eget nettsted.

Lekene fikk offisielt navnet *International Games for the Deaf* (Internasjonale leker for døve) i 1924, og beholdt dette navnet frem til 1965. Fra 1966 til 1999 var navnet på lekene *World Games for the Deaf* (Verdenslekene for døve). Siden 2000 har lekene hatt navnet *Deaflympics*. På norsk er begrepet Døve-OL etablert som navn på lekene.

Idrettsutøvere må ha en hørselshemming på minst 55 db på øret med best hørsel, for å kunne delta i Deaflympics. Høreapparater, cochleaimplantat og lignende er ikke tillatt brukt i konkurransene, for at alle utøverne skal stille likt.

## Arrangørland og -byer
Følgende lister gi en historisk oversikt over arrangørlandene og vertsbyene til Deaflympics' sommerleker og vinterleker:

### Deaflympics sommerleker

### Deaflympics vinterleker

;Fotnoter

## Medaljefordelinger
*Oppdatert per sommerlekene i 2022 og vinterlekene i 2023.

### Sommerlekene

### Vinterlekene

## Se også
* Idrett for funksjonshemmede
* Paralympics

## Referanser
The Tables

**The Tables** var et indie-pop-band fra Oslo som ble etablert i 1988 av Bartleby (Tore Sørensen), Reg Trademark (Ståle Caspersen) og Robert Birdeye (Steinar Buholm).

## Utgivelser
De tre spilte inn en firespors EP ved navn *The Diary EP*. Denne ble utgitt i 1000 kopier på det nystartede plateselskapet Voices of Wonder. Like etter ble Mono (Benedikte Sterner) og Sandy Shore (Kjersti Gravklev) med i bandet. I 1990 kom flexisinglen *The Lantern Light*. Denne fulgte med i et eksemplar av tidsskriftet Vinyl, og kom også i et lite opplag utenom bladet. Det ble også laget to kassetter beregnet på gruppas fanklubb: *From Trash To Gloss* som inneholdt 14 spor, og *Live At Bootleg* med ni spor.

I 1989 spilte de fem inn musikkalbumet *Shady Whims & Obstacles* i Endless Sound Studio, som nettopp hadde blitt startet av Eystein Hopland og Ulf Knudsen fra bandet Sister Rain. *Shady Whims & Obstacles* var det første albumet som ble spilt inn i dette studioet. Albumet skulle egentlig utgis på plateselskapet Voices of Wonder, men etter at det var ferdig innspilt, var bandet og plateselskapet så uenige at samarbeidet opphørte. LP-en ble derfor gitt ut på The Tables' eget plateselskap Schtooopid Records. LP-en ble utgitt i 1990, og fikk svært gode anmeldelser både i Norge og i utlandet. Den franske avisa Libération kalte The Tables «Beatles i lommeformat», mens Mick Dillingham i magasinet Bucketfull of Brains mente albumet inneholdt en overflod av ideer og psykedeliske eventyr.

I 1997 kom albumet *Holiday At Wobbledef Grunch*, og i 2003 ga bandet ut albumet *Nevermynd The Hillocks (Treble Without A Cause)*.

## Diskografi
**The Diary EP* (Voices of Wonder, 1989)
**The Lantern Light* Flexi 7" (1990)
**From Trash To Gloss*  (fanklubbkassett, 1990)
**Live At Bootleg* (fanklubbkassett, (1990)
**Shady Whims & Obstacles* (Schtooopid Records, 1990)
**Lost On Venus* Splitt-LP m/Astroburger under navnet Monsters of Doom (Perfect Pop 1991)
**Shady Whimps With Spectacles* (fanklubbkassett, 1993)
**Excerpt From The Bruce Springsteen Report* 7" (Farce Recordings 1995)
**Holiday At Wobbledef Grunch* (Perfect Pop, 1997)
**Kjære alle sammen* cdep/7" (Voices of Wonder, 1997)
**The Tables Play Idle Race* 7" (Kippers Records, 2000)
**See Emily Play / Arnold Layne* 7" (Two Zero Records, 2000)
**Nevermynd The Hillocks (Treble Without A Cause)* (Perfect Pop, 2003)

## Referanser


## Eksterne lenker
*
NOLA (album)

***NOLA*** er Downs debutalbum, gitt ut 19. september 1995. Sangene på albumet ble hovedsakelig skrevet av Phil Anselmo og Pepper Keenan mellom 1991 og 1995. *NOLA* solgte til platina, med 1&nbsp;000&nbsp;000 kopier solgt i USA.

Bandet tok en pause i 1996, mens alle medlemmene gikk tilbake til hovedbandene sine. De kom sammen igjen i 1999 for bandets andre album, *[[Down II: A Bustle in Your Hedgerow|Down II]]*, gitt ut i 2002.

Tittelen er en forkortelse for New Orleans (N.O.), Louisiana (La.). Coveret er av Jim Debarros og David Manteau, og bruker mange gamle fotografier av Clarence John Laughlin.

## Sporliste
Alle sangene er skrevet av Anselmo/Keenan, unntatt hvor annet er notert.

# «Temptation's Wings» – 4:24
# «Lifer»  – 4:36
# «Pillars of Eternity» (Anselmo) – 3:57
# «Rehab» (Anselmo/Keenan/Windstein) – 4:03
# «Hail the Leaf» (Anselmo) – 3:28
# «Underneath Everything» – 4:46
# «Eyes of the South» – 5:13
# «Jail» (Anselmo/Keenan/Strange/Windstein) – 5:17
# «Losing All» – 4:21
# «Stone the Crow» – 4:42
# «Pray for the Locust» (Anselmo) – 1:07
# «Swan Song» (Anselmo/Bower/Keenan) – 3:35
# «Bury Me in Smoke» – 7:04

## Personell
### Bandmedlemmer
*Phil Anselmo – Vokalist, Gitar på «Pray for the Locust»
*Pepper Keenan – Gitar
*Kirk Windstein – Gitar, Bass
*Todd Strange – Bass
*Jimmy Bower – Trommer

### Gjestemusikere
Big Ross Karpelman – Keyboard på «Jail»
*Lil' Daddy og Sid Montz – Perkusjon på «Jail»
*Lil' Daddy – Vannrør-solo på «Hail the Leaf»

## Listeplasseringer
**Album** – Billboard (North America)

**Singler** – Billboard (North America)

## Referanser


## Eksterne lenker
*
Béla Békéssy

**Béla Békessy** (født 16. november 1875 i Debrecen, død 6. juli 1916) var en ungarsk fekter som deltok i de olympiske leker 1912 i Stockholm.

Békessy vant en olympisk sølvmedalje i fekting under OL 1912 i Stockholm. Han kom på andreplass i den individuelle konkurransen i sabel, han vant fem av sju kamper, bak sin  landsmann Jenő Fuchs.

## OL-medaljer
* 1912  Stockholm -  Sølv i  fekting, sabel

## Referanser


## Eksterne lenker
*
Økonomiregelverket for staten

**Økonomiregelverket for staten** er interne, overordnede regler for hvordan statens økonomiske virksomhet skal innrettes.

På øverste nivå i økonomiregelverket er *Reglement for økonomistyring i staten* («reglementet»), fastsatt av Kongen i statsråd i 2003. Finansdepartementet har, jf. reglementet §&nbsp;3, fastsatt utfyllende regler i *Bestemmelser om økonomistyring i staten* («bestemmelsene») og i rundskriv.

Reglementet skal blant annet sikre at midler brukes og inntekter oppnås i samsvar med Stortingets vedtak og forutsetninger, at fastsatte mål nås, midlene brukes effektivt og statens materielle verdier forvaltes på en forsvarlig måte. Det er videre et krav om at alle virksomheter opptrer i samsvar med lover og regler, inkludert etiske regler, og har styring, kontroll og forvaltning som er tilpasset vesentlighet og risiko. Overordnede organer pålegges å kontrollere at underliggende virksomheter utfører sine oppgaver på en forsvarlig måte, og at tilskuddsmottakere oppfyller vilkårene. For å få informasjon om måloppnåelse, effektivitet og resultater skal alle virksomheter gjennomføre evalueringer på sine ansvarsområder.

Bestemmelsene gir nærmere regler om
* departementenes styring av virksomhetene (kapittel 1), herunder regler om styringsdialogen og tildelingsbrev,
* intern styring i virksomhetene (kapittel 2),
* felles standarder for budsjettering, regnskapsføring og betalingsformidling (kapittel 3)
* økonomisystem, bokføring, dokumentasjon og oppbevaring av regnskapsmateriale (kapittel 4)
* rutiner for behandling av lønn, anskaffelser og inntekter (kapittel 5)
* forvaltning av garanti-, tilskudds- og stønadsordninger (kapittl 6-8)

Finansdepartementet har i hovedsak delegert forvaltningen av økonomiregelverket til Direktoratet for forvaltning og økonomistyring (DFØ), med unntak av bestemmelsenes kapittel 1 om departementenes styring av underliggende virksomheter. DFØ veileder om hvordan regelverket skal forstås. 

## Referanser


## Eksterne lenker
* Regelverk for økonomistyring i staten, publisert på regjeringen.no
* Økonomiregelverket presentert på nettstedet til Direktoratet for økonomistyring
* Bevilgningsreglementet, publisert på regjeringen.no
Kang Youwei

**Kang Youwei** (kinesisk: 康有為, pinyin: *Kāng Yǒuwéi*, Wade-Giles: *K'ang Yu-wei*; født 19. mars 1858 i Foshan i provinsen Guangdong i Kina, død  31. mars 1927 i Qingdao i provinsen Shandong) var en kinesisk reformator og forfatter. 

## Liv og virke
### Utdannelse
Han ble utdannet etter det gamle kinesiske eksamenssystemet og nådde helt til topps i det systemet.
### Virke
Omkring 1888 begynte Kang Youwei å forfatte politiske småskrifter. I dem gikk han inn for et energisk reformarbeide på konfuciansk basis som redning fra européernes erobringslyst, men med bruk av vestens hjelpemiddel. Som forbilde holdt han frem reformarbeidet i Japan fra 1868. Kang dannet etter den første sino-japanske krig et reformselskap, ble kalt til Beijing og trådte der i personlig berøring med Guangxu-keiseren, som ble fascinert av hans tanker.

Det var under Kangs påvirkning at keiseren fra juni til september 1898 utferdiget 27 reformedikt (Hundredagersreformen), noe som vakte livlige bekymringer innen embetsmannkretser og foranlediget den palassrevolusjon i september samme år som gav enkekeiserinnen Cixi tilbake den faktiske regjeringsmakten. Flere reformvenner ble halshogd, og Kang flyktet på et engelsk fartøy til Japan. Han forble i landflyktighet til den kinesiske revolusjon i 1912 og besøkte imens blant annet USA.

Under sitt eksil besøkte Kang også Sverige flere ganger og kjøpte i 1906 Korsholmen, en øy utenfor Saltsjöbaden, der han bodde en tid sammen med sin datter.

Etter hjemkomsten gjorde Kang, som var blitt avløst av yngre menn som reformleder, seg bemerket blant annet ved et memorandum i 1917 der han innstendig gikk inn for at Kina skulle holde seg nøytralt under Første verdenskrig.

## Referanser


## Litteratur
* Howard L. Boorman, Richard C. Howard: *Biographical Dictionary of Republican China*, Columbia U.P., New York 1967-1979 Libris 1923. 
* Kang Youwei; Göran Malmqvist: *K'ang Yu-weis svenska resa 1904*, Almqvist & Wiksell, Stockholm 1970. Libris 835140. 
* Göran Malmqvist: *Strövtåg i svunna världar*, Atlantis, Stockholm 2005. ISBN 91-7353-021-2 (innb.). Libris 9471780.
* Richard C. Howard: «K’ang Yu-wei (1858–1927): His Intellectual Background and Early Thought», i A.F. Wright og Denis Twitchett (utg.): *Confucian Personalities*. Stanford: Stanford University Press, 1962, s. 294-316 og 382-386 (notes).
* Richard C. Howard: *The early life and thought of K’ang Yu-wei, 1858-1927*, (1972), Ph.D. Columbia University.
* Chi Wen-shun: «K'ang Yu-wei (1858–1927)», i P. J. Opitz (utg.): *Die Söhne des Drachen. Chinas Weg vom Konfuzianismus zum Kommunismus* München 1974, s. 83–109
* Hsiao Kung-chuan: *A Modern China and a New World: K'ang Yu-wei, Reformer and Utopian, 1858–1927*, Seattle 1975
* Kuang Bailin: *Kang Youwei di zhexue sixiang*, Beijing 1980
* Hu Shengwu (utg.): *Wuxu weixin yundong shi lunji*, Changsha 1983
* Tang Zhijun: *Kang Youwei yu wuxu bianfa*, Beijing 1984.
Falkland Islands Company

**Falkland Islands Company (FIC)** er et selskap på Falklandsøyene. 

Selskapet er den største kommersielle aktøren på Falklandsøyene, og er involvert i en rekke forretningssegmenter:
*Detaljsalg gjennom flere butikker i Stanley og Mount Pleasant
*Overnatting
*Rederi
*Havnetjenester
*Eiendom
*Forsikring

FIC har også et kontor i London som yter støttetjenester, blant annet innkjøp og administrasjon av eksport.

## Historie
Firmaet ble etablert i 1851 av Alexander Ross Lafone og engasjerte seg opprinnelig i jordbruk og handel. I over 100 år var hovednæringen salg av ull fra selskapets mange sauefarmer. I 1945 eide FIC 4&nbsp;900&nbsp;km² jord på Falklandsøyene og dreve både forretninger og rederi. I 1962 ble selskapet notert på London-børsen. Etter flere salg, ble selskapet igjen uavhengig i 1997 gjennom etableringen av Falkland Islands Holdings. I mellomtiden var jordbrukseiendommene solgt til myndighetene på Falklandsøyene.

## Eksterne lenker
* Falkland Islands Companys nettside
* Falkland Islands Holdings' nettside
Sebragås

**Sebragås** (*Chloephaga picta*) er et søramerikansk medlem av  andefamilien Anatidae.

Hannfugler har hvitt hode og bryst, mens hunnene er brune med svart-stripete vinger og gule føtter og kan forveksles med brunhodegås. Fuglene blir 60–72 cm lange og veier 2,7–3,2 kilo. De forekommer på åpne gressletter.

Underarten *Chloephaga picta leucoptera* (engelsk: *Upland Goose*) er endemisk på Falklandsøyene med en populasjon på om lag 60&nbsp;000 hekkende par.

## Referanser




## Eksterne lenker
*
Maskeblomstfamilien (roman)

***Maskeblomstfamilien*** er en roman fra 2003 av Lars Saabye Christensen. Den ble filmatisert i 2009 med Maria Bonnevie i den kvinnelige hovedrollen. Den ble regissert av Petter Næss.

## Handling
Romanen handler om Adrian, en ungdom som sliter fordi han er annerledes. Han sliter på det sosiale plan, og blir tidlig satt på prøve, fordi faren begår selvmord da Adrian bare er 12 år gammel. Han får etter hvert ansvar for moren som er innesluttet og lukker seg inne og forsvinner med sine egne problemer. Adrians tante blir støttespiller for familien, etter at hun tar ansvar for Adrian. Det viser seg at oppgaven ikke blir så lett; Adrian er ikke som alle andre, og har behov for å tøye grenser og teste tillitsbånd. Han går gjennom mange prøvelser i livet som former ham på en egen, og ikke nødvendigvis god, måte. Vedkommende har også problemer med diagnosen sin. Adrian mistenkes for å ha drept nabojenta Emilie, som er det nærmeste en venn han kommer. Romanen slutter med at Adrian melder seg til politiet.

"Maskeblomstfamilien" er en fascinerende historie nettopp fordi den på en sær og ekspresjonistisk måte bryter med den trauste realismen som preger mange andre norske romaner, skriver Tom Egil Hverven i sin anmeldelse for Kulturnytt, NRK P2, tirsdag 23. september 2003. 

## Film
Det ble i 2010 laget film på grunnlag av romanen. Forfatteren har selv skrevet manus til filmen, sammen med Åse Vikene. Regissør er Petter Næss. Historien på lerretet er ikke er like fyldig og mangesidig som boken, men er likevel en fascinerende fortelling. Vi møter en dypt tragisk skjebne. Adrian er fortvilet, forvirret og får liten reell støtte fra foreldrene, og han får ingen forklaring på hvorfor han er slik han er. Aleine må han bære på sin store skam. Dette gjør ham desperat, skamløs og til tider direkte ond. Ved en rekke anledninger utfordres vår sympati for hovedpersonen. Men samtidig ser vi at Adrian uttrykker ømhet og kjærlighet – et ønske om å ha nærhet til et menneske. Denne tosidigheten i Adrian er godt beskrevet, og kan få ungdom og voksne som ser filmen til virkelig å tenke gjennom det de har sett. Er den destruktive utviklingen av Adrian sin personlighet foreldrene sin skyld? I så fall, unnskylder dette Adrian sine handlinger? Og til slutt – fortjener han sin skjebne? 

## Referanser
The Snapper (film)

***The Snapper*** er en irsk TV-film fra 1993, regissert av Stephen Frears med Tina Kellegher og Colm Meaney. Filmen handler om Rabbitte-familien og deres indre opplevelser og problemer. Filmen er basert på Roddy Doyles bok *The Snapper*, som er den andre i hans trilogi kalt The Barrytown Trilogy. De andre bøkene er også filmatisert (se: *[[The Commitments]]* og *[[The Van – en pølsevogn til besvær]]*).

## Handling
En ung Sharon Curley blir gravid, men nekter å fortelle noen hvem barnets faren var. Hun bestemmer seg for å beholde babyen og familien hennes, hver på sin måte, bestemmer seg til slutt for å forsørge henne. Etter en vill natt på puben, oppdager den tyve år gamle Sharon Curley at hun venter barn sammen med en mann hun avskyr. Når hun nekter å navngi faren setter dette i gang et familie-drama som involverer hennes tre brødre, to søstre og foreldrene deres, sammen med arbeidsgivere og alle vennene hennes. Dette fører også til sladder i den lille byen hvor de bor. 

## Rollebesetning
* Colm Meaney : Dessie Curley
* Tina Kellegher : Sharon Curley
* Ruth McCabe : Kay Curley
* Brendan Gleeson: Lester
* Karen Woodley: Yvonne Burgess
* Dierdre O'Brien: Mary

## Referanser


## Eksterne lenker
*
Ionela Târlea

**Ionela Târlea** (som gift *Târlea-Manolache*, født 9. februar 1976 i Râmnicu Vâlcea) er en rumensk friidrettsutøver som konkurrerer i sprint og hekkeløp.

Târleas ble juniorverdensmester på 400 meter hekk i 1994. Hun deltok i VM 1995 i Göteborg og kom på sjuendeplass. Hun deltok også i OL 1996 i Atlanta, der hun igjen kom på sjuendeplass på 400 meter hekk. 

Hun vant sin første mesterskapsmedalje som senior da hun ble europamester på 400 meter hekk under EM 1998 i Budapest, og året etter ble hun innendørsverdensmester på 200 meter. Târlea deltok i OL 2000 i Sydney der hun ble nummer seks. I VM 2001 i Edmonton ble hun igjen nummer seks, men i EM året etter gikk hun til topps i hekkeøvelsen. Den beste plasseringen i et utendørs-VM kom i Paris 2003 der hun ble nummer fire. 

I sitt tredje OL (Athen 2004) tok hun sølv, bare slått av hjemmefavoritten Faní Halkiá. I VM 2007 i Osaka deltok hun i tre øvelser (200 meter, 400 meter og 400 meter hekk), men greide ikke å kvalifisere seg til noen av finalene. I sitt fjerde OL (Beijing 2008) konkurrerte hun bare på 200 meter, og ble utslått i kvartfinalen. 

## Personlige rekorder
* 200 meter – 22,32
* 400 meter – 49,88
* 400 meter hekk – 53,25

## Referanser


## Eksterne lenker
*
Thallium-drapet i Trondheim

**Thallium-drapet i Trondheim** var et giftdrap som fant sted i Trondheim i 1999 der Terje Wiik, en norsk ingeniør, forgiftet sin tidligere kjæreste med det giftige tungmetallet thallium. Han ble dømt til 21 års fengsel for ugjerningen.

Tidlig på 1990-tallet innledet ingeniøren Terje Wiik og en nabokvinne et forhold. I januar 1999 ble kvinnen lagt inn på Regionsykehuset i Trondheim etter å ha hatt sterke smerter over en lengre periode, og legene påviste at hun var forgiftet av tungmetallet thallium. Politiet beslagla en flaske konjakk hjemme hos henne, og analysene påviste giften thallium. Den 1. februar samme år ble Wiik pågrepet og mistenkt for å ha noe med forgiftingen å gjøre. Han nektet først kjennskap til saken, men han ble varetektsfengslet dagen etter, da politiet fikk bekreftet at han hadde bestilt 125 gram thallium gjennom sin arbeidsgiver Statoil. Wiik erkjente så å ha forgiftet både brus og konjakk som ekskjæresten hadde drukket. Han hadde forgiftet henne ved minst tre anledninger. Forgiftingen skal har skjedd mellom juni 1998 og desember samme år. Kvinnen døde av forgiftningen den 17. februar 1999.

Wiik skal ha forklart i retten at han ikke ville drepe, bare få henne til å miste håret slik at hun ble mindre attraktiv for andre menn.

## Wiiks bakgrunn
Terje Wiik ble født i 1948 i Nordland. Han utdannet seg til maskiningeniør ved NTH i Trondheim. I 1983 begynte han å arbeide i Statoil.

Han var et høytstående medlem av Frimurerordenen (åttende grad).

## Dommen
I 2000 ble Wiik dømt til 21 års fengsel og 10 års sikring for drap. Han ble også dømt til å betale erstatning til offerets etterlatte. Begge døtrene er tilkjent 400 000 hver i oppreisningserstatning mens hennes foreldre ble tilkjent 150 000 kroner hver. Han anket dommen og fikk i 2004 straffen redusert til 21 års fengsel i Frostating lagmannsrett. Ifølge de rettsoppnevnte psykiatrisk sakkyndige Michael Setsaas og Andreas Hamnes, hadde Wiik alvorlige personlighetsforstyrrelser og «er hva folk flest kaller en psykopat». Han ble forsvart av Christian Wiig og Marit Forsnes i første rettsinnstans og av John Christian Elden under anken.

I 2009 rømte han under en permisjon ved soning ved Ila landsfengsel, og dro til Strasbourg for å diskutere saken med saksbehandlere i Den europeiske menneskerettsdomstol. Som følge av dette ble han etterlyst over hele landet. Han ble pågrepet av politiet den 21. september i Kristiansand da han kom tilbake til Norge fra Hirtshals med båt.

29. mai 2013 ble han prøveløslatt, etter å ha sonet 14 år av straffen. I 2014 måtte han imidlertid inn og sone resten av straffen etter å ha brutt vilkårene for prøveløslatelse. Han ble pågrepet og fraktet til fengselet etter at han nektet å følge med politiet og forskanset seg med en pistol i sin egen leilighet i 16 timer.

## Referanser
Anne Merete Steensland

**Anne Merete «Menne» Steensland** (født 3. februar 1953) er en norsk forretningskvinne. 

Steensland er medlem av bedriftsforsamlingen i Norsk Hydro ASA. Hun er også styremedlem i en rekke firmaer innen shipping, eiendom og finans. Steensland er medeier i Stavanger Aftenblad, SR-Bank og Sandnes Sparebank, og har rekke eiendommer i Stavanger.

Anne Merete Steensland er datter av skipsmegler Inge Steensland.

## Referanser
Sigrid Syvertsen

**Sigrid Marie Syvertsen** (født 15. mai 1885 i Tønsberg, død 21. desember 1974) var en norsk typograf, politiker og kvinneaktivist.

Som utdannet typograf var hun organisert og ble med i Arbeiderpartiets kvinneforening. Fra 1917 til 1923 var hun forretningsfører i Arbeiderpartiets kvindeforbund. Fra 1919 var hun også redaktør for forbundets blad *[[Kvinden|Arbeiderkvinden]]*. Da partiet i 1923 omorganiserte kvinnearbeidet og etablerte eget kvinnesekretariat direkte under partiets sentralstyre, ble Syvertsen sekretariat-formann. 

For Arbeiderpartiet satt hun 1919–1959 i Oslo bystyre. Syvertsen var i styret for Oslo Samvirkelag og satt i sentralstyret for NKL 1929–1950.

## Utgivelser
* *Arbeiderpartiets kvindebevægelse i Norge* (1934).  Med Thina Thorleifsen.
* *Kvinner i strid* (1960).  Også med T. Thorleifsen.

## Utmerkelser
* Den 1. St. Hallvard-medaljen 1956
* Kongens fortjenstmedalje i gull 23. juli 1956 

## Referanser
DS «Romsdal» (1889)

**DS «Romsdal»**, senere **DS «Fjørtoft»** var i perioden 1889–1955 en lokalrutebåt i fart i Møre og Romsdal.

## DS «Romsdal»
* **1889**: Levert fra Akers mek. værksted, Oslo (byggenr. 120)  som lokalrutebåt **«Romsdal»** til Søndmøre Dampskibsselskab, Ålesund. Satt inn i postrute mellom Ålesund-Molde- Eide i Romsdal.
* **1894**: Ommålt etter nye måleregler: brt:139
* **1904**: Ny kjele installert ved Bergen Mek. Verksteder, Bergen. 32 nhk, 188 ihk
* **191x**: Ommålt.  brt:138.  Maskinkraften ommålt til 32 nhk, 176 ihk
* **1. juni 1920**: Eierselskapet fusjonerte inn i Møre Fylkes Ruteselskap, Molde. Fortsatte i samme rute.
* **November 1924**: Postruten Ålesund-Molde-Eide i Romsdal ble nedlagt da Raumabanen åpnet. «Romsdal» ble da satt inn i ulike lokalruter. Gikk bla. en tid mellom Kristiansund N og fjordene på Nordmøre.
* **1934**: Ommålt.  brt:139
* 23. april 1940: Kong Haakon og medlemmer av regjeringen ble evakuert fra Åndalsnes til Molde via Åfarnes med DS «Romsdal» etter den tyske invasjonen av Norge.
* **23. mars 1945**: «Romsdal» gikk i rute ved Eggesbønes på Sunnmøre, da allierte fly fra Banff Strike Wing gikk til angrep. Flyene var 46 Mosquitoer fra Banff med ti Mustanger fra Peterhead som eskorte. Ombord på «Romsdal» omkom én passasjer, mens tre besetningsmedlemmer og fire passasjerer ble skadet. Fiskefartøy(?) «Norden», norsk lasteskip «Lysaker» i Sandshamn og tyske lasteskip «Inga Essberger» og «Rotenfels» i Steinvik i Dalsfjorden ble også angrepet.
* **1945**: Reparert.
* **1947**: Rederiets navn endret til Møre og Romsdal Fylkesbåtar, Molde.

## DS «Fjørtoft»
* **September 1948**: Omdøpt **«Fjørtoft»**.
* **November 1955**: Solgt til Br. Anda, Hundvåg i Stavanger for opphugging.
* **Mai 1965**: Slettet fra norsk register.

## Referanser


## Kilder
* Jens Chr. Egenæs
* www.mrf.no
* Axel van Eesbeeck
* Per Skaugstad
* Axel Kühn / Marine News
Skuddpremie

**Skuddpremie** er fellesnavn for belønninger fra det offentlige for avliving av «skadevilt».

Det var tidligere ofte et kommunalt anliggende å felle mest mulig rødrev, villmink, jerv og andre predatorer, som enten tok husdyr, eller reduserte mengden jaktvilt, som hare og skogsfugl. Også kråke og skjære har blitt regnet med. Flere av artene en før ga skuddpremie for, er nå fredet.

Vanlig måte å kreve skuddpremie på, var ved å legge fram en avhogd fot eller to som bevis for fellingen.

## Eksterne lenker
* Viltlovens §51 (skuddpremier) – Lovdata
Svarthalssvane

**Svarthalssvane** (*Cygnus melancoryphus*) er et søramerikansk medlem av andefamilien Anatidae.

Hannfuglene blir 115–140&nbsp;cm og 4,5–6,7&nbsp;kg, hunnfuglene 102–124&nbsp;cm og 3,5–4,4&nbsp;kg. De hekker ved ferskvannssjøer og næringen består av akvatisk vegetasjon og virvelløse dyr.

## Referanser


## Eksterne lenker
*
Fuzzylogikk

**Fuzzylogikk** innebærer at man baserer avgjørelser på «godt nok»- eller «nær nok»-vurderinger. Det finnes mange former for fuzzylogikk og mange ulike algoritmer for å beregne nærhet.

Et eksempel er innen navnematching. En person som heter Petter Hansen kan feilaktig registreres som Peter Hansen eller Petter Hanssen. Dermed kan dubletter i registrere oppstå, og man får behov for å slå sammen variasjoner av ett individ. Nå er kun navn en svak indikasjon alene, men om man vet feks alder og adresse også øker sannsynligheten for match.

I fuzzylogikk ville man feks kunne slå sammen dobbeltregistreringer på personer med samme eller nesten samme navn, gitt at alder og adresse eller nesten samme adresse stemmer.

## Se også

* Fuzzymatching
* Kunstig intelligens
Alice Brown

**Alice Regina Brown** (født 20. september 1960 i Jackson, Mississippi) er en amerikansk tidligere sprinter. Karrierens høydepunkt er sølvmedaljen på 100 meter i OL 1984 i Los Angeles, med tiden 11,13 s.

I det samme mesterskaper vant hun gullmedalje på 4 x 100 meter, på tiden 41,60, over et sekund foran toer Canada. Nytt gull ble det på kortstafetten under Seoul-OL 1988, denne gang foran Øst-Tyskland. 
## Referanser


## Eksterne lenker
*
Chandra Cheeseborough

**Chandra Danette Cheeseborough** (født 1959) er en amerikansk tidligere friidrettsutøver (sprinter), best kjent for suksessen på hjemmebane under OL 1984 i Los Angeles. 

## Karriere

Hun var tidlig en lovende sprinter, og allerede som 16-åring satte hun amerikansk rekord på 200 meter, da hun vant øvelsen under de Panamerikanske leker i 1975 på tiden 22,77. I 1976 under det nasjonale mesterskapet løp hun 100 meter på 11,13 og satte dermed ny amerikansk juniorrekord. 

Gjennombruddet på 400 meter kom i 1984, med to amerikanske rekorder på distansen, og sølv under OL på hjemmebane. Tiden 49,05 i OL-finalen ble karrierens raskeste. Cheeseborough ble samtidig historisk med å ta gull på både 4 x 100 meter og 4 x 400 meter. Hun ble dermed den første som vant begge stafettene i et OL. 

### Personlige rekorder
* 200 m – 21,99 (1983)
* 400 m – 49,05 (1984)

## Eksterne lenker
*
Kim Gallagher

**Kim Ann Gallagher** (født 11. juni 1964 i Philadelphia, død 18. november 2002 i Oreland) var en amerikansk  friidrettsutøver, best kjent for medaljene på 800 meter i to påfølgende OL (1984 og 1988).

Under OL på hjemmebane i 1984 tok hun sølv bak rumenske Doina Melinte. Fire år senere, etter karrierens raskeste løp, 1.56.91, ble det bronsemedalje etter østtyskerne Sigrun Wodars (vinner) og Christine Wachtel.

Gallagher døde i 2002 av kreft.

## Referanser


## Eksterne lenker
*
Rebellion (Sonic Syndicate-EP)

***Rebellion*** er navnet på den kommende EP-en til det svenske melodic death metal-bandet Sonic Syndicate. Det kommer til å være den første utgivelsen fra bandet med deres nye vokalist, Nathan J. Biggs. EP-en vil bli sluppet den 6. november 2009 og kommer til å inneholde to helt nye sanger fra bandet. Det antas at de andre sangene (hvis det er) kommer til å være live-innspillinger eller ny-innspilte versjoner av deres gamle sanger sammen med deres nye sanger.
Den første singelen, «Burn This City», blir sluppet 25. september 2009.

## Sporliste
# «Burn This City» – 3:32
# «Rebellion In Nightmareland» – 4:16
Liste over stortingsrepresentanter 2009–2013

__NOTOC__
**Liste over alle stortingsrepresentanter i perioden 2009 til 2013**. Listen omfatter alle som ble valgt til Stortinget ved stortingsvalget 2009, 14. september 2009.

Det er totalt 169 representanter, fordelt på 64 til Arbeiderpartiet, 41 til Fremskrittspartiet, 30 til Høyre, 11 til Sosialistisk Venstreparti, 11 til Senterpartiet, 10 til Kristelig Folkeparti, og 2 til Venstre. Det velges 150 distriktsmandater i tillegg til ett utjevningsmandat fra hvert fylke (i alt 19). I henhold til Grunnlovens paragraf 68, tiltrer de nye stortingsrepresentantene den første «søgnedagen» (virkedagen) i oktober, altså torsdag 1. oktober 2009.

Gjennomsnittsalderen til stortingsrepresentantene ved tiltredelse var 47 år. Senterpartiets representanter var de yngste, med en gjennomsnittsalder på 38 år, mens Venstres representanter var de eldste, med 50 år i snitt. Yngste representant var Mette Hanekamhaug (Frp) fra Møre og Romsdal, født 4. juni 1987 (23 år ved tiltredelse), mens den eldste var Arne L. Haugen (Ap) fra Sør-Trøndelag, født 25. juli 1939 (71 år ved tiltredelse). Se fordeling etter alder for hvert parti her.

Den fylkesvise oversikten nedenfor følger samme rekkefølge og alfabetiseringsprinsipp (som *Agder, Vest*) som representantenes plassering i stortingssalen. Listen viser derfor også partienes oppslutning i det enkelte fylke, ved at den første representanten i hvert fylke kommer fra det partiet som fikk flest stemmer i fylket. Deretter følger representantene etter den beregningsmetode som brukes. Ved norske stortingsvalg brukes en modifisert versjon av St. Laguës metode; dette forklarer også hvorfor representantene fra det enkelte fylke ikke er samlet partivis.

Navn på representanter markert med rosa farge er utjevningsmandater.

## Referanser


## Eksterne lenker

* Stortingets møtende representanter 2009-2013, fra nettsiden til Stortinget
Fița Lovin

**Fița Lovin** (født 14. januar 1951 i Braniștea, Galați) er en rumensk tidligere friidrettsutøver (mellomdistanseløper), best kjent for å ha vunnet bronsemedalje på 800 meter under OL 1984 i Los Angeles. Hun har også sølvmedalje på 1500 meter fra innendørs-VM 1985.

## Personlige rekorder
* 800 m – 1.56.67 (1980)
* 1500 m – 4.03.46 (1985)

## Referanser


## Eksterne lenker
*
Keith Floyd

**Keith Floyd** (1943–2009) var en britisk kokk og restauranteier som ledet en rekke matprogrammer på BBC og ga ut en stor samling kokebøker og reisebøker. På fjernsynet skaffet hans eksentriske stil ham millioner av seere verden over.

Han tjenestegjorde som sekondløytnant i Royal Tank Regiment i den britiske armeen. Sitt voksne liv levde Floyd i den franske byen Avignon. Han var gift fire ganger, alle ekteskapene endte i skilsmisse.

Floyd fikk status som en TV-pioner fordi han var en av de første – kanskje den første – som laget matprogrammer utenfor TV-studioene. Han laget programmene sine rundt om i hele verden, blant annet i Frankrike, Spania, Italia, India, Australia og USA. Han var også i Norge flere ganger.

Floyd ble kjent som TV-kokken som pleide å holde et vinglass i den ene hånden mens han laget mat og snakket til kamera – gjerne i utradisjonelle omgivelser, som ombord på en fiskebåt ute på det åpne havet. Dokumentarprogrammet *Keith Meets Keith*, hvor skuespilleren og komikeren Keith Allen intervjuet Floyd, ble vist på *Channel 4* den 14. september 2009 og sett av rundt en million mennesker. I forbindelse med opptakene, da kameraene var slått av, innrømmet Floyd at han ofte drakk for mye fordi han var ensom. Etter sending ble det kjent at Floyd hadde dødd noen få timer før programmet gikk på luften.

## Referanser


## Eksterne lenker
* 
* 
*  «Keith Floyd Obituary: A natural cook great skill and restaurateur of effervescent charm who changed the course of cookery on TV», *The Guardian* 15. september 2009
Wendy Smith-Sly

**Wendy Smith-Sly** (født 5. november 1959 i Hampton, London) er en britisk tidligere friidrettsutøver som hovedsakelig konkurrerte på 3000 meter. Karrierens desiderte høydepunkt var sølvmedaljen fra distansen under OL 1984 i Los Angeles.

## Referanser


## Eksterne lenker
*
Lynn Williams (friidrettsutøver)

**Lynn Williams** (født 11. juli 1960 i Regina, Saskatchewan) er en canadisk tidligere mellomdistanseløper som hovedsakelig konkurrerte på 3000 meter.

Karrierens desiderte høydepunkt var bronsemedaljen fra distansen i OL 1984 i Los Angeles.
Fire år senere kom hun på femteplass på 1500 meter i OL i Seoul.

## Referanser


## Eksterne lenker
*
Benita Fitzgerald

**Benita Fitzgerald-Brown** (født 6. juli 1961 i Warrenton, Virginia) er en amerikansk tidligere friidrettsutøver som hovedsakelig konkurrerte på 100 meter hekk.

Karrierens desiderte høydepunkt er gullmedaljen på korthekken fra OL 1984 på hjemmebane. Hun løp på den nokså ordinære tiden 12.84 s, men på grunn av østblokkens boikott deltok ikke flere av de antatt sterkeste løperne, som dagens verdensrekordholder Jordanka Donkova, så det holdt til gull med 0.04 s foran forhåndsfavoritten Shirley Strong.

## Referanser


## Eksterne lenker
*
Shirley Strong

**Shirley Elaine Strong** (født 18. november 1958 i Cuddington, Cheshire) er en britisk tidligere friidrettsutøver som hovedsakelig konkurrerte på 100 meter hekk.

Karrierens desiderte høydepunkt er sølvmedaljen på korthekken fra OL 1984. Hun løp på den nokså ordinære tiden 12.88 s, men på grunn av østblokkens boikott deltok ikke flere av de antatt sterkeste løperne, som dagens verdensrekordholder Jordanka Donkova, så det holdt til sølv, 0.04 s bak amerikanske Benita Fitzgerald. Fitzgerald løp sitt livs løp, så sølvmedalje var trolig en liten skuffelse for forhåndsfavoritten Strong.

## Referanser


## Eksterne lenker
*
Michèle Chardonnet

**Michèle Chardonnet** (født 27. oktober 1956 i Toulon) er en fransk tidligere friidrettsutøver, som hovedsakelig konkurrerte på 100 meter hekk.

Karrierens desiderte høydepunkt er bronsemedaljen på korthekken fra OL 1984. Hun løp på den svært ordinære tiden 13,06, men på grunn av østblokkens boikott deltok ikke flere av de antatt sterkeste løperne, som dagens verdensrekordholder Jordanka Donkova, så det holdt til delt bronse sammen med amerikanske Kim Turner.

## Referanser


## Eksterne lenker
*
Pseudolestidae

* *[[Lestomima]]*
* *[[Pseudolestes]]*
* *[[Rhipidolestes]]*

**Pseudolestidae** er en gruppe av øyenstikkere som hører til gruppen vannymfer (Zygoptera). 

## Utseende
*[[Pseudolestes mirabilis]]* er en umiskjennelig vannymfe. Bakvingene er mye kortere enn forvingene og sterkt fargede. På oversiden er de farget i svart og oransje, på undersiden er de oransje områdene kledt med bittesmå, hvite skjell slik at fargen blir svart og hvit.
*[[Rhipidolestes]]-*artene, som gjerne blir regnet til familien Megapodagrionidae, er slanke vannymfer med meget lang bakkropp.

## Levevis
Larvene lever i rennende vann.

## Systematisk inndeling
Ofte blir *[[Lestomima]]* og *[[Rhipidolestes]]* regnet til familien Megapodagrionidae. Pseudolestidae har i så fall bare én art, *[[Pseudolestes mirabilis]].*

* ordenen **[[øyenstikkere]]**, (Odonata)  
** delgruppe vannymfer (Zygoptera)  
*** overfamilie   **[[metallvannymfer (overfamilie)|metallvannymfer]]**, (Lestoidea)
**** familien Pseudolestidae
***** *[[Lestomima flavostigma]]* May, 1933 – Kina
***** *[[Pseudolestes mirabilis]]* Kirby, 1900 – bare på Hainan, Kina
***** slekten *[[Rhipidolestes]]* – 16 arter, Sørøst-Asia
****** *[[Rhipidolestes aculeatus]]* Ris, 1912
****** *[[Rhipidolestes alleni]]* Wilson, 2000
****** *[[Rhipidolestes apicatus]]* Navás, 1934
****** *[[Rhipidolestes asatoi]]* Asahina, 1994
****** *[[Rhipidolestes bastiaani]]* Zhu & Yang, 1998
****** *[[Rhipidolestes cyanoflavus]]* Wilson, 2000
****** *[[Rhipidolestes hiraoi]]* Yamamoto, 1955
****** *[[Rhipidolestes janetae]]* Wilson, 1997
****** *[[Rhipidolestes jucundus]]* Lieftinck, 1948
****** *[[Rhipidolestes malaisei]]* Lieftinck, 1948
****** *[[Rhipidolestes nectans]]* (Needham, 1929)
****** *[[Rhipidolestes okinawanus]]* Asahina, 1951
****** *[[Rhipidolestes owadai]]* Asahina, 1997
****** *[[Rhipidolestes rubripes]]* (Navás, 1936)
****** *[[Rhipidolestes truncatidens]]* Schmidt, 1931
****** *[[Rhipidolestes yangbingi]]* Davies, 1998 

## Kilder
* Anonym: Dragonflies of conservation interest confined to the Oriental Region. https://web.archive.org/web/20090617045854/http://www.asia-dragonfly.net/Articles/OrientalOdonateBiodiversity.pdf

## Eksterne lenker
* 
*  www.nhm.uio.no/norodo/  – Et norskspråklig nettsted om norske øyenstikkere.
* Foto av ''Pseudolestes mirabilis''
* Foto av ''Rhipidolestes'' sp.
Judith Brown-King

**Judith «Judi» Lynne Brown-King** (født 1961) er en amerikansk tidligere friidrettsutøver som hovedsakelig konkurrerte på 400 meter hekk.

Karrierens desiderte høydepunkt er sølvmedaljen på distansen fra OL 1984 på hjemmebane. I tillegg vant hun to gullmedaljer på langhekken fra de Panamerikanske leker (1983 og 1987). I 1987 ble hun kåret til
"Sportsman of the year" av Sports Illustrated for sitt samfunnsengasjement.

## Referanser


## Eksterne lenker
*
Perilestidae

* *[[Nubiolestes]]*
* *[[Perilestes]]*
* *[[Perissolestes]]*

**Perilestidae** er en gruppe av øyenstikkere som hører til gruppen vannymfer (Zygoptera).

## Utseende
Små (ca. 50&nbsp;mm lange), spinkle vannymfer. De kjennes lettest på at bakkroppen er svært lang og tynn og når langt bakenfor vingespissene. Vingene er klare og har en markert "stilk" ved roten, nær spissen et markert, men kort vingemerke. Larvene er temmelig slanke med lange, spinkle bein og avrundede gjelleblader.

## Levevis
Perilestidae lever i tropisk regnskog i Sør- og Mellom-Amerika.

## Systematisk inndeling

* ordenen **[[øyenstikkere]]**, (Odonata)  
** delgruppe vannymfer (Zygoptera)  
*** overfamilie   **[[metallvannymfer (overfamilie)|metallvannymfer]]**, (Lestoidea)
**** familien Perilestidae Tillyard & Fraser, 1938
***** slekten *[[Nubiolestes]]* Fraser, 1945 – bare én art fra Vest-Afrika
****** *[[Nubiolestes diotima]]* (Schmidt, 1943)
***** slekten *[[Perilestes]]* Hagen, 1862
****** *[[Perilestes attenuatus]]* Selys, 1886
****** *[[Perilestes bispinus]]* Kimmins, 1958
****** *[[Perilestes fragilis]]* Hagen, 1862
****** *[[Perilestes gracilimus]]* Kennedy, 1941
****** *[[Perilestes kahli]]* Williamson & Williamson, 1924
****** *[[Perilestes minor]]* Williamson & Williamson, 1924
****** *[[Perilestes solutus]]* Williamson & Williamson, 1924
***** slekten *[[Perissolestes]]* Kennedy, 1941
****** *[[Perissolestes aculeatus]]* Kennedy, 1941
****** *[[Perissolestes castor]]* (Kennedy, 1937)
****** *[[Perissolestes cornutus]]* (Selys, 1886)
****** *[[Perissolestes flinti]]* DeMarmels, 1989
****** *[[Perissolestes guianensis]]* (Williamson & Williamson, 1924)
****** *[[Perissolestes klugi]]* Kennedy, 1941
****** *[[Perissolestes magdalenae]]* (Williamson & Williamson, 1924)
****** *[[Perissolestes paprzyckii]]* Kennedy, 1941
****** *[[Perissolestes pollux]]* (Kennedy, 1937)
****** *[[Perissolestes remotus]]* (Williamson & Williamson, 1924)
****** *[[Perissolestes remus]]* Kennedy, 1941
****** *[[Perissolestes romulus]]* Kennedy, 1941

## Kilder
* Heckman, C.W. (2008) Encyclopedia of South American Aquatic Insects. Odonata - Zygoptera. http://books.google.no/books?id=PG_td3hm7XoC&pg=PT170&lpg=PT170&dq=Perilestidae&source=bl&ots=-z2934CCm5&sig=-udJdrLvIi8X7MUkQqG2EEosdoo&hl=no&ei=vcivSpWEJcrI-Qbjz5W1Bg&sa=X&oi=book_result&ct=result&resnum=8#v=onepage&q=Perilestidae&f=false

## Eksterne lenker
* 
*  www.nhm.uio.no/norodo/  – Et norskspråklig nettsted om norske øyenstikkere.
* Bilde av ''Perissolestes paprzyckii''
* Foto av to arter
X-102

**X-102** er en dansk seilbåt konstruert av Niels Jeppesen.

Det ble angivelig laget totalt 174 stykker X-102 i perioden 1981–1987. Byggenr. 1 til 50 er Mk 1-versjon (1981–83) og nr. 50–174 er Mk 2-versjon (1983–87). X-102 ble designet i henhold til reglene for International Optimist Regatta (IOR).  

               

## Eksterne lenker
Tord Dale

**Tord Dale** (født 1978) er en norsk tidligere politiker (Ap). Dale var politisk rådgiver for statsråd Anniken Huitfeldt i Barne- og likestillingsdepartementet i 2009, og 2010–2012 politisk rådgiver for statsråd Anne-Grete Strøm-Erichsen i Helse- og omsorgsdepartementet. Fra 3. mars til 11. mai 2011 vikarierte han som statssekretær i samme departement. Han var politisk rådgiver for statsråd Lisbeth Berg-Hansen i Fiskeri- og kystdepartementet 2012–2013.Han har etter dette jobbet som seniorrådgiver i PR-byrået Burson-Marsteller, daglig leder for klyngeorganisasjonen Maritimt Forum. som seniorrådgiver og partner i det nystartede kommunikasjonsbyrået Footprint før han gikk til stillingen som leder for bærekraft i hovedorganisasjonen Virke

## Referanser


## Eksterne lenker
* 
* 
*  
*
Pietro Speciale

**Pietro Speciale** (født 29. september 1876 i Palermo, død 9. november  1945 i Palermo) var en italiensk fekter som deltok i de olympiske leker 1912 i Stockholm og 1920 i Antwerpen.

Speciale vant en olympisk sølvmedalje i fekting under OL 1912 i Stockholm. Han kom på andreplass i den individuelle konkurransen i florett bak sin landsmann Nedo Nadi. Åtte år senere, under OL 1920 i Antwerpen, ble han olympisk mester i fekting. Han var med på det italienske laget som vant lagkonkurransen i florett.

## OL-medaljer
* 1920  Antwerpen -  **Gull** fekting, florett lagkonkurranse  Italia
* 1912  Stockholm -  Sølv fekting, florett

## Eksterne lenker
Roberto Moya

**Roberto Moya** (1965–2020) var en spansk friidrettsutøver som konkurrerte i diskoskast. Han konkurrerte for Cuba til og med 2001, da han ble spansk statsborger.

Moyas fremste meritt ble bronsemedaljen fra OL i 1992 i Barcelona. Han fikk også en gullmedalje i de panamerikanske lekene i 1995.

## Personlig rekord
* Diskos – 65,68 meter

## Referanser


## Eksterne lenker
*
Percival Davson

**Percival May Davson** (født 30. september 1877, død 5. desember 1959) var en britisk fekter som deltok i de olympiske leker 1912 i Stockholm.

Davson vant en olympisk sølvmedalje i fekting under Sommer-OL 1912 i Stockholm. Han var med på det britiske laget som kom på andreplass, bak Belgia, i lagkonkurransen i kårde.

## OL-medaljer
* 1912  Stockholm -  Sølv fekting, kårde lagkonkurranse  Storbritannia

## Referanser


## Eksterne lenker
*
Ian Bel

**Ian Bel** eller **Kristian Abel**  er en norsk indiemusiker. Han har utgitt albumene *Limelight* i 2005 og *Dubious Believer* i 2006. Albumene ble utgitt på UNO Record Company Norway og distribuert via MUDI.

## Referanser


## Eksterne lenker
* 
*
George van Rossem

**George van Rossem** (født 30. mai 1882 i Haag, død 14. januar 1955) var en nederlandsk fekter som deltok i de olympiske leker 1912 i Stockholm han deltok også i Ekstralekene 1906 i Athen.

Van Rossem  vant to olympiske bronsemedaljer i fekting under OL 1912 i Stockholm. Han var med på de nederlandske lagene som kom på tredjeplass i lagkonkurransen i både sabel og kårde.

## OL-medaljer
* 1912  Stockholm -  Bronse i fekting, sabel lag  Nederland
* 1912  Stockholm -  Bronse i fekting, kårde lag  Nederland
* (1906  Athen -  Sølv i fekting, sabel, tre treffer
* (1906  Athen -  Bronse i fekting, sabel lag  Nederland)

## Referanser


## Eksterne lenker
*
Gamleveien (Ringerike)

**Gamleveien** (3-87, 8-90) er kort og karakteristisk smal og rett veistrekning som løper i bølger gjennom en del av Åsbygda i Ringerike kommune, Buskerud.

Veistrekningen inngår i den bergenske kongevei over Ringerike og løper parallelt med fylkesvei 241 Hadelandsveien i et stykke, men den ligger høyere i terrenget. Gamleveien begynner ved gamle, nå nedlagte Åsbygda skole og strekker seg nord-nordøstover og såvidt (kun med noen få meter) over grensen til Jevnaker kommune.

## Bildegalleri

Gamleveien 8, Ringerike.jpg|Gamleveien 8


## Referanser
Joni Huntley

**Joni Luann Huntley** (født 4. august 1956 i McMinnville, Oregon) er en amerikansk tidligere høydehopper, best kjent for å ha vunnet bronsemedalje under OL 1984 i Los Angeles, med karrierens høyeste hopp, 1,97 meter.

## Referanser


## Eksterne lenker
*